“Ishlab chiqariladigan tabiiy gazga aksiz solig‘ini to‘lash tartibi to‘g‘risidagi nizomni tasdiqlash haqida”gi qarorga o‘zgartirishlar kiritish to‘g‘risida

O‘zbekiston Respublikasi Soliq kodeksi va O‘zbekiston Respublikasi Prezidentining 2015-yil 22-dekabrdagi PQ-2455-son “O‘zbekiston Respublikasining 2016-yilgi asosiy makroiqtisodiy ko‘rsatkichlari prognozi va Davlat budjeti parametrlari to‘g‘risida”gi qaroriga muvofiq O‘zbekiston Respublikasi Moliya vazirligi va Davlat soliq qo‘mitasi qaror qiladi:
 1. O‘zbekiston Respublikasi Moliya vazirligi va Davlat soliq qo‘mitasining 2011-yil 12-dekabrdagi 79, 2011-37-son “Ishlab chiqariladigan tabiiy gazga aksiz solig‘ini to‘lash tartibi to‘g‘risidagi nizomni tasdiqlash haqida”gi qaroriga (ro‘yxat raqami 2310, 2012-yil 9-yanvar) (O‘zbekiston Respublikasi qonun hujjatlari to‘plami, 2012-y., 2-son, 20-modda) ilovaga muvofiq o‘zgartirishlar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. Qarorning muqaddimasi quyidagi tahrirda bayon etilsin:
 “O‘zbekiston Respublikasi Soliq kodeksi va O‘zbekiston Respublikasi Prezidentining 2015-yil 22-dekabrdagi PQ–2455-son “O‘zbekiston Respublikasining 2016-yilgi asosiy makroiqtisodiy ko‘rsatkichlari prognozi va Davlat budjeti parametrlari to‘g‘risida”gi qaroriga muvofiq O‘zbekiston Respublikasi Moliya vazirligi va Davlat soliq qo‘mitasi qaror qiladi:”.
 2. Nizomda:
 a) muqaddima quyidagi tahrirda bayon etilsin:
 “Mazkur Nizom O‘zbekiston Respublikasi Soliq kodeksi va O‘zbekiston Respublikasi Prezidentining 2015-yil 22-dekabrdagi PQ–2455-son “O‘zbekiston Respublikasining 2016-yilgi asosiy makroiqtisodiy ko‘rsatkichlari prognozi va Davlat budjeti parametrlari to‘g‘risida”gi qaroriga muvofiq O‘zbekiston Respublikasida ishlab chiqariladigan tabiiy gazga aksiz solig‘ini hisoblab chiqarish va to‘lash tartibini belgilaydi.”;
 b) 2-band quyidagi tahrirda bayon etilsin:
 “2. O‘zbekiston Respublikasi Prezidentining 2015-yil 22-dekabrdagi PQ-2455-son “O‘zbekiston Respublikasining 2016-yilgi asosiy makroiqtisodiy ko‘rsatkichlari prognozi va Davlat budjeti parametrlari to‘g‘risida”gi qarorining 13-1-ilovasiga muvofiq respublikada ishlab chiqariladigan tabiiy gaz realizatsiyasiga, shu jumladan eksportiga aksiz solig‘i solinadi.
 Bunda, aholiga realizatsiya qilinadigan, tabiiy gazning narxida nazarda tutilgan tabiiy gazga hisoblangan aksiz solig‘i summasi, investitsiya loyihalarini moliyalashtirishga maqsadli ravishda yo‘naltirish uchun “O‘ztransgaz” AK tasarrufida qoldiriladi. 
 “O‘ztransgaz” AK tasarrufida qoldiriladigan, aholiga realizatsiya qilinadigan tabiiy gaz bo‘yicha aksiz solig‘i summasini aniqlash bilan bog‘liq operatsiyalarni buxgalteriya hisobida aks ettirish tartibi Yuridik shaxslarga soliqlar, bojxona va majburiy to‘lovlarni budjetga to‘lash bo‘yicha berilgan imtiyozlarni rasmiylashtirish va buxgalterlik hisobida aks ettirish tartibi to‘g‘risidagi nizom (ro‘yxat raqami 1463, 2005-yil 2-aprel) bilan tartibga solinadi.”;
 v) 10-banddagi “yilning har choragida, hisobot choragidan keyingi oyning 25-kunidan kechiktirmay” degan so‘zlar “har oyda, soliq davridan keyingi oyning 10-kunidan kechiktirmay” degan so‘zlar bilan almashtirilsin;
 g) 11-band quyidagi tahrirda bayon etilsin:
 “11. Aksiz solig‘ini to‘lash hisob-kitoblarni topshirish muddatlaridan kechiktirmay amalga oshiriladi.”.
 3. Mazkur o‘zgartirishlar “O‘zbekneftegaz” MXK bilan kelishilgan.